Habsburg (zamak)
Zamak Habsburg (njemački: Schloss Habsburg) je srednjovijekovni zamak u švicarskom kantonu Aargau.

Po njemu je dobila ime nekadašnja austrijska carska Habsburgška dinastija.
Od nekadašnjeg dvostrukog zamka danas je ostao očuvan jedino zapadni dio (stražnji zamak), koji je doživio brojne preinake.

Historija 

Zamak Habsburg podigao je negdje između 1020. - 1030.  grof od Klettgaua Radbot na brdu Wülpelsberg, na desnoj obali rijeke Aare, jugozapadno od Brugga. 
On je narednih 200 godina bio uporište Habsburgške dinastije.

Zamak je prvi put dokumentiran 1108. kao Havisberch / Habichtsburg.

Prvobitni zamak iz 1020 / 1030 je uglavnom bio izgrađen od drva, jedini zidani objekt od kamena bila je višekatna građevina, koja je istovremeno bila i fortifikacija i rezidencija.

U posljednjoj trećini 11. vijeka zamak je proširen i pretvoren u dvostruki zamak. Prednji zamak je završavao sa istočnim i sjevernim tornjevima, na njega se nastavljao stražnji zamak. Iz tod vremena jedini preostali objekt koji je preživio do danas je mali toranj iz stražnjeg zamka, koji datira s kraja 11. ili početka 12. vijeka.
Tokom 12. vijeka u dvorištu je podignuta dvokatna kapela.

Od 1200. počela je dogradnja stražnjeg zamka, izgradnjom velikog tornja sa bedemom i bočnog tornja na sjevernom obronku brda. Tad je podignut i rezidencijalni dio zamka sa unutrašnjim dvorištem, taj dio koji i danas postoji dovršen je oko 1230.

Kad je prednji zamak napušten oko 1220./30 i počeo propadati, oslabila je i obrambena moć stražnjeg zamka prema istoku. Zbog tog je u 14. vijek ili 15. vijeku u dvorištu iskopan jarak, koji je trebao spriječiti pristup stražnjem zamku.

Od kraja 14. vijeka početka 15. vijeka - zamak više nije bio u vlasništvu Habsburgovaca.
Od 1415. habsburgški zamak je u vlasništvu grada Berna.

Nakon gotovo 300 godina bez značajnih građevinskih aktivnosti, grada Bern je u 16. vijeku počeo restaurirati stražnji zamak, odtad su rezidencija i unutrašnje dvorište izmijenjeni i prošireni u nekoliko navrata. Oko 1600. zapušten je i napušten bunar, a u 17. vijeku uklonjena je kapela i ruševine iz prednjeg zamka.

Od 1866. zamak Habsburg je u vlasništvu kantona Aargau, koji je odtad u nekoliko navrata poduzeo restauracije, preostalog stražnjeg zamka i njegovog unutrašnjeg dvorišta.

Izvori

Vanjske veze 

 Habsburger, Herrschergeschlecht 
 Schloss Habsburg 

Građevine u Švicarskoj
Habsburgovci